
«Къэбэрдей-Балъкъэр Республикэм и пащхьэм щиIэ фIыщIэхэм папщIэ» орденыр Чеченов А. А. етыным и IуэхукIэ
Къэбэрдей-Балъкъэр Республикэм и Iэтащхьэм и Указ
Республикэм и къэралыгъуэр зэфIэувэным щиIэ фIыщIэхэмрэ социально-экономи-кэ зыужьыныгъэм хуищIа хэлъхьэныгъэшхуэмрэ щхьэкIэ «Къэбэрдей-Балъкъэр Республикэм и пащхьэм щиIэ фIыщIэхэм папщIэ» орденыр Чеченов Ануар Ахъмэт и къуэм етын.
Къэбэрдей-Балъкъэр Республикэм и Iэтащхьэ КIУЭКIУЭ Юрий
Налшык къалэ
2017 гъэм щэкIуэгъуэм и 10-м
№145-УГ
Чеченов Ануар Ахъмэт и къуэр Къыргъыз ССР-м щыщ Фрунзе областым и Чуйскэ районым хыхьэ Дон-Арык къуажэм 1950 гъэм къыщалъхуащ.
КъБКъУ-р къиуха нэужь, къэрал университетым и щIэныгъэ-къэхутэныгъэ къудамэм щIэныгъэ лэжьакIуэу уващ. 1979 гъэм къыщыщIэдзауэ 1988 гъэ пщIондэ — цIыхухэм Iуэхутхьэбзэ яхуэщIэнымкIэ Тырныауз щIыналъэ производственнэ управленэм и унафэщIым и къуэдзэщ, КъБР-м ЦIыхухэм Iуэхутхьэбзэ яхуэщIэнымкIэ и министерствэм и къудамэм и унафэщIщ, курорт Iуэхутхьэбзэхэр щыхуащIэ комбинатым и унафэщIщ.
1988 — 1992 гъэхэм — вольт лъагэм ирилажьэ Iэмэпсымэхэр къыщыщIагъэкIыу Налшык дэт заводым и планово-экономикэ къудамэм и унафэщIым и къуэдзэщ, КъБР-м ЛэжьыгъэмкIэ и къэрал комитетым деж щыIэ «Труд» чэнджэщакIуэ фирмэм и унафэщIщ, КъБР-м и Министрхэм я Советым экономикэ зэхъуэкIыныгъэхэм-кIэ и комиссэм и IэщIагъэлI нэхъыщхьэщ. 1992 — 1997 гъэхэм — КъБР-м ухуэныгъэмкIэ и министрым и къуэдзэщ.
КъБР-м и Парламентым и етIуанэ, ещанэ зэхуэсыгъуэхэм я депутату щытащ, 2004 гъэм къыщыщIэдза- уэ 2009 гъэ пщIондэ КъБР-м и Правительствэм и УнафэщIым и къуэдзэу лэжьащ. КъБР-м и Парламентым и еплIанэ зэхуэсыгъуэм и УнафэщIу щытащ.
Ухуэныгъэм и инвестицэхэмрэ экономикэмкIэ дунейпсо академием и действительнэ членщ, РАЕН-мрэ Урысейм естествознаниемкIэ и академиемрэ я член-корреспондентщ. Экономикэ щIэныгъэхэм я докторщ, КъБР-м и ЩIыхь тхылъыр къыхуагъэфэщащ.
